46 



givende Jordlags Niveau er vel vexlende, dog synes Jord- 

 voxet ikke mere at forekomme i over 20 Favnes Dybde, 

 medens man har truffet Olie i enhver hidtil naaet Dybde. 

 Af Vox leverer en Brønd gjennemsnitlig 2 — 4, und- 

 tagelsesviis 20 Centner om Dagen, af Olie 1—3 Centner. 

 Ved Boryslaw vindes af omtrent 9000 Arbeidere maanedlig 

 3000—4000 Centner Ozokerit og 1200 Centner Jordolie. 

 Om end altsaa Galicien hidtil langfra kan rivalisere med 

 Nordamerika, veier det dog altid endeel i Vægtskaalen, 

 især for de østlige Lande. 



Endnu mere lover i denne Henseende Valakiets Rig- 

 dom; det leverer meget udmærket, svagtlugtende Raaolie, 

 der vel ikke indeholder saa mange flygtige Bestanddele 

 som den pennsylvanske, men er let at rense og giver 

 herlig Belysningsolie. I Januar 1864 kom den første 

 Transport (280 Ton) valakisk Olie til London. Det Sel- 

 skab, som vandt det, havde for 1864 sluttet en Kontrakt 

 paa omtrent 20000 Ton. 



Steenoliens øvrige Forekomst i Evropa har desværre 

 hidtil kun stedlig Betydning. 



Ved Tocco i Pescaradalen paa den sydlige Skraaning 

 af Abruzzerne i Mellemitalien har man i den sidste Tid 

 været saa heldig ved en lille Gang, som blev anlagt nær 

 ved en gammel, næppe bemærket Oliekilde, i 8 Dage at 

 vinde 500 Barilier (a omtr. 34 Potter dansk) Steenolie, 

 henved 1000 Centner af Vægt. Men endnu findes Olien 

 kun i Overfladen i Kilder, og det gjælder derfor om at 

 undersøge de dybere Bjerglag for at gjøre sig uafhængig 

 af det kun periodisk tilstrømmende Vand, hvortil de nød- 

 vendige Arbeider ere indledede; man haaber der at kunne 

 vinde i det mindste hvad Italien behøver af Olie. 



